Kamu bisa jelasin ke aku soal Palabuahan udaro Internasional Minangkabau dalam bahasa minangkabau?

Palabuahan udaro Internasional Minangkabau () (IATA: PDG, ICAO: WIPT) biaso disabuik BIM adolah palabuahan udaro utamo di Provinsi Sumatera Barat, Indonesia. Lataknyo labiah kurang 23 km barat lauik kota Padang, iyolah di Katapiang, Kabupaten Padang Pariaman. Palabuahan udaro ko mulai baoperasi pado bulan Juli 2005, manggantian Palabuahan udaro Tabiang di Padang. Namo palabuahan udaro maambiak namo etnis Minangkabau nan mauni wilayah ko. Ado ciek bangunan terminal nan malayani panabangan internasional jo domestik sarato langkok jo 17 gerai check in, 5 konveyor untuak bagasi, sarato 9 gerai panjualan tiket. Arsitektur atok terminal palabuahan udaro ko bantuaknyo bagonjong, sarupo jo arsitektur atok rumah gadang, rumah tradisional khas Minangkabau.

Pado akia taun 2013, panjang landasan pacu ditambah inggo mancapai 250 m, supayo tipe kapatabang gadang sarupo Boeing 747 jo Airbus A340 dapek pulo mandarek di siko, dan alah ado rancano untuak maubuangkan palabuahan udaro jo kota Padang jo layanan kareta api. Pangambangan terminal fase kaduo alah pulo diumuman dan kaputusannyo bamuaik di situs web PT Angkasa Pura II.